Here is a page extracted from Wikipedia that may contain CSS, HTML, and a lot of unformatted text.

Title: نظام شمسى
Content: النظام الشمسى بيتكون من الشمس و الكواكب و بقية الاجسام التانيه المرتبطه بجاذبية الشمس.

الشمس بتعتبر نجمه حجمها متوسط ضمن مجرة درب اللبانه. النظام الشمس عدد كواكبه 8 (كان عدد كواكبه 9 قبل 2006 لما رجعو تصنيف بلوتو من كوكب و خلو اسمه كوكب قزم) و عدد اقماره حوالى 160 قمر طبيعى و فيه عدد كبير جدا و موش معروف من الكويكبات (كواكب صغيره) و النيازك و كميه مهوله من الغبار اللى بيكون بين الكواكب. النظام الشمسى عمره حوالى 4.5 ميليار سنه. الشمس و القمر و الكواكب اللى بتلمع فى السماء ممكن تتشاف بالعين المجرده من على الارض و الفلكيين زمان كانو حسبو و لاحظو و درسو حركاتهم و دا كان الاساس اللى قام عليه علم الفلك (Astrnomy).فى يومنا دا علم الفلك علم معقد و فيه كم هائل من المعلومات عن خصائص و تركيب الاجسام السماويه و حركاتها و المدى اللى وصلت ليه الادوات فى دراسة النظام الشمسى و الحاجات اللى بتكون ورا النظام الشمسى فى وقت طويل.

التركيب 

الشمس موجوده فى نص النظام الشمسى و هيا اللى بتتحكم فى حركه كل حاجه فى النظام الشمسى عن طريق الجاذبيه المهوله خاصتها. كتلة الشمس بتمثل 99% من كتلة النظام الشمسى كله و الـ 1% الباقية بتتوزع ما بين الكوكب و بقية الاجسام السماويه التانيه. كواكب المجموعه الشمسيه بحسب القرب من الشمس هى:
 عطارد (ميركورى)
 الزهرا (فينوس)
 الارض
 المريخ
 المشترى (جوبيتر)
 زحل (ساتورن)
 اورانوس
 نيبتون
الاربع كواكب الخارجيين (المشترى و زحل و اورانوس و نيبتون) ليهم انظمه دائريه حولهم و كل الكواكب ما عدا عطارد و الزهرا عندهم قمر طبيعى واحد او اكثر يدور حولهم. بلوتو لما اكتشفوه لأول مرة سنة 1930 و لحد دلوقتى و هما بيصنفونه على أنه واحد من الكواكب, لكن الاكتشافات و المعلومات اللى اتراكمت من يومها ليومنا خلت الاتحاد الفلكى العالمى (International Astronomical Union) يصوت فى اغسطس سنة 2006 على اعادة تصنيف بلوتو و فخلوه ضمن مجموعه تانيه اسمها مجموعة الكواكب القزمه بتضم كمان ايريس و سيريس .

 
درب اللبانه
فلك